L 363/170 Jurnalul Oficial al Uniunii Europene 18.12.2014 DECIZIA DE PUNERE ÎN APLICARE A COMISIEI din 16 decembrie 2014 de stabilire a unor derogări de la anumite dispoziţii ale Directivei 2000/29/CE a Consiliului în ceea ce priveşte lemnul și scoarța de frasin (Fraxinus L.) originare din Canada și din Statele Unite ale Americii [notificată cu numărul C(2014) 9469] (2014/924|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale şi împotriva răspândirii lor în Comuni- tate (!), în special articolul 15 alineatul (1) prima liniuţă, întrucât: (1) În conformitate cu articolul 5 alineatul (1) din Directiva 2000/29/CE, coroborat cu punctele 2.3, 2.4 și 2.5 din secțiunea I a părţii A din anexa IV la directiva respectivă, statele membre interzic introducerea în Uniune a lemnului şi a scoarţei de frasin (Fraxinus L.) originare din Canada şi din Statele Unite ale Americii, cu excepţia cazului în care ele îndeplinesc cerințele speciale prevăzute în a doua coloană a punctelor respective. Aceste puncte au fost modificate cel mai recent prin Directiva de punere în aplicare 2014/78/UE a Comisiei ('). (2)  Prin scrisorile datate 20 august 2014 și 9 septembrie 2014, Canada a solicitat o amânare în ceea ce priveşte apli- carea punctelor menționate la considerentul 1, pentru a-şi adapta sistemele de certificare a exporturilor la respec- tivele cerințe. (3)  Printr-o scrisoare datată 2 septembrie 2014, Statele Unite ale Americii au solicitat o amânare în ceea ce priveşte aplicarea punctelor menționate la considerentul 1, pentru a-și adapta sistemele de certificare a exporturilor la respectivele cerințe. (4) Canada şi Statele Unite ale Americii au un istoric demonstrat de respectare cu consecvență a condițiilor privind lemnul și scoarţa de frasin (Fraxinus L.). (5)  Este adecvat să se autorizeze statele membre să aplice în mod temporar derogări de la punctele 2.3, 2.4 şi 2.5 din secțiunea I a părții A din anexa IV la Directiva 2000/29/CE în ceea ce priveşte introducerea în Uniune a lemnului şi a scoarței de frasin (Fraxinus L.) originare din Canada şi din Statele Unite ale Americii. Respectivele derogări ar trebui să facă obiectul unor condiții prin care să se asigure că riscul fitosanitar respectiv este la un nivel accep- tabil. (6)  Statele membre ar trebui să informeze rapid Comisia şi celelalte state membre cu privire la fiecare transport care nu îndeplineşte condițiile din prezenta decizie, pentru a se asigura o imagine de ansamblu reală asupra situației și aplicarea măsurilor care se impun, dacă este cazul, la nivelul Uniunii. (7) Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare şi hrană pentru animale, ADOPTĂ PREZENTA DECIZIE: Articolul 1 Autorizaţie de derogare (1) Prin derogare de la articolul 5 alineatul (1) din Directiva 2000/29/CE, coroborat cu punctele 2.3, 2.4 și 2.5 din secțiunea I a părții A din anexa IV la directiva respectivă, statele membre pot autoriza introducerea pe teritoriul lor a lemnului și a scoarţei izolate de frasin (Fraxinus L.) originare din Canada şi din Statele Unite ale Americii în cazul în care îndeplinesc condițiile din anexa la prezenta directivă. () JOL169, 10.7.2000,p. 1. (') Directiva de punere în aplicare 2014/78/UE a Comisiei din 17 iunie 2014 de modificare a anexelor 1, 1l, lll, IV și V la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate OL 183, 24.6.2014, p. 23).